cyanic-selkie/wikianc huggingface dataset:
Duitse nasionale rugbyspan
Nasionaalsosialisme en naoorlogse tydperk
Die Tweede Wêreldoorlog het ook vir die Duitse rugbysport verwoestende gevolge gehad, aangesien 16 nasionale spelers in dié oorlog dood is. Van dié verlies kon die Duitse nasionale rugbyspan nie herstel nie. Die naoorlogse tydperk se sosiale omwentelinge het die vooruitgang wat voor die oorlog behaal is, grootliks ongedaan gemaak. Rugby was al sy finansiële ondersteuning kwyt en het die meeste van sy gewildheid verloor, wat dit voorheen verwerf het. Van die vestings is slegs Heidelberg, later die Amerikaanse Gewapende Magte se hoofkwartier in Wes-Duitsland, gespaar in die bomaanvalle. Die eerste internasionale rugbywedstryd in die naoorlogse tydperk is op 13 Maart 1946 sonder Duitse deelname gehou, toe tydens die Victory Internationals in Wuppertal die Britse Rynleër en die Nieu-Seelandse Ekspedisiemag ontmoet het. Dit het etlike jare geneem vir die DRV en die plaaslike beheerliggame om hulleself te herorganiseer. In die 1947/48-seisoen is die Duitse Rugbykamioenskap hervat. As gevolg van die Duitse deling in Oos en Wes is in 1950 in die Duitse Demokratiese Republiek by die Duitse Sokkerbond die tegniese komitee vir rugby gestig, wat een jaar later sy eie nasionale span byeengeroep en in 1958 homself in Duitse Rugbysportbeheerliggaam (Deutscher Rugby-Sportverband, DRSV) hernoem het.
Gedurende die Duitse deling
Die Duitse nasionale span, wat slegs die Federale Republiek verteenwoordig het, het op 2 Maart 1952 in Hannover sy eerste toetswedstryd ná ’n pouse van amper twaalf jaar tydens die Europese Rugbybeker 1952 gespeel en België met 16–9 geklop. Een maand later het in Padua ’n 6–14-nederlaag teen Italië gevolg, waarvolgens hulle die derde plek behaal het. Ook van 1952 af en tot in die middel-1980’s was jaarlikse wedstryde teen spanne van die Britse Rynleër en die Britse Lugmag ’n vaste deel in die speelprogram. Die nasionale span het dadelik besef dat hulle weens die oorlogsgevolge en die opponente se konsekwente ontwikkelingswerk hul eens goeie posisie kwyt was. Byvoorbeeld is van 1954 tot 1977 jaarliks ’n wedstryd teen die Franse gespeel, wat altyd met ’n reserwespan uitgedraf en nogtans elke wedstryd gewen het (met uitsondering van ’n gelykopuitslag in 1958). Italië en Roemenië was ook op ’n ander vlak, terwyl Spanje as ’t ware gelykop was. In September 1956 het die Duitsers ’n toer na die Verenigde Koninkryk onderneem, waartydens hulle die drie wedstryde teen die klubs Cardiff RFC, Swansea RFC en Harlequins swak verloor het.
Grondwet van Botswana
Die huidige grondwet van Botswana het op 30 September 1966 in werking getree.
Duitse nasionale rugbyspan
Gedurende die Duitse deling
Toe die FIRA die Europese Rugbykampioenskap ná ’n onderbreking van meer as tien jaar hervat het (onder deelname van Noord-Afrikaanse spanne), het die Duitsers begin in die eerste afdeling. Ná ’n oorwinning teen Tsjeggo-Slowakye en ’n gelykop teen Italië het hulle tydens die FIRA-nasiesbeker 1965/66 die vierde plek beklee. Die laaste plek in 1967/68 het nog geen gevolge ingehou nie, maar ná die FIRA-nasiesbeker 1968/69 is hulle afgeskakel. Pleks om in die tweede afdeling aan te pak, het hulle vir sekere jare nie aan die toernooi deelneem nie en slegs op internasionale wedstryde gefokus. In 1971 het DRV die Rugby-Bundesliga gestig, wat die aparte Noord- en Suid-kampioenskappe vervang het. Die hoop op meer belangstelling is egter nie vervul nie en rugby het ’n nissportsoort gebly. Die Duitsers het op 3 November 1972 in Boekarest ’n groot verrassing aangeteken, toe hulle die as heelwat hoër geagte Roemene met 11–10 geklop het – slegs een week nadat hulle teen Tsjeggo-Slowakye een van hul ergste nederlae nog gely het.
Olimpiese Somerspele 1956
Die Olimpiese Somerspele 1956 (Engels: 1956 Summer Olympics), amptelik bekend as die Spele van die XVIde Olimpiade, is tussen 22 November en 8 Desember 1956 in Melbourne, Australië, aangebied. Melbourne is verkies bo Buenos Aires, Meksikostad en ses Amerikaanse stede op 28 April 1949 op die 43ste IOK-kongres. Vanweë die Australiese kwarantynreëls kon die ruitersport-wedstryde nie daar plaasvind nie. Hierdie is daarom in Stockholm, Swede, gehou. Daarmee is dit die eerste en tot dusver enigste Spele waarby wedstryde in verskillende lande plaasgevind het. Dit is die eerste Olimpiese Somerspele wat in die Suidelike Halfrond, Oseanië asook buite Europa en Noord-Amerika gehou is. Daarbenewens is Melbourne die mees suidelike stad waar Olimpiese Spele gehou is. Die Olimpiese Winterspele 1956 is in Cortina d'Ampezzo, Italië, aangebied.
Grondwet van Botswana
Agtergrond
Voordat koloniale bewind in Botswana tot stand gekom het, was 'n tradisionele grondwet - 'n liggaam van wette bekend as molao -  gebruik deur stamhoofde, oftewel diKgosi, van die Botswana-bevolking. Gedurende die vroeë jare van die Bechuanaland Protektoraat het sommige nie-Botswana ook onder hierdie wette geregeer. Protektoraat-administrateurs het elemente, hoewel nie almal nie, van hierdie tradisionele grondwet behou; baie daarvan het sedertdien verval.
Olimpiese Somerspele 1956
Die Olimpiese Somerspele 1956 is deur ag lande geboikot. Egipte, Irak en Libanon het hierdie spele weens die Suezkrisis geboikot, as gevolg van die inval van Israel, Frankryk en die Verenigde Koninkryk in Egipte, nadat dié land die Suezkanaal genasionaliseer het. Terselfdertyd het die Sowjetunie die Hongaarse Rewolusie onderdruk en die Sowjetunie se deelname het tot die boikot deur Nederland, Kambodja, Spanje en Switserland gelei. Die Volksrepubliek China het net twee weke voor die spele se begin hul boikot aangekondig weens die toelating van die Republiek China op Taiwan.
Duitse nasionale rugbyspan
Gedurende die Duitse deling
Ná ’n herstrukturering van die FIRA-beker het Duitsland weer aan dié toernooi deelgeneem, tydens die FIRA-beker 1973/74 in die tweede afdeling begin en in die derde plek onder vyf deelnemers geëindig. Tydens die FIRA-beker 1974/75 het Duitsland vir die eerste keer ’n nie-Europese span ontmoet en op 13 April 1975 in Heidelberg Marokko met 19–11 geklop. Die span het tydens die FIRA-beker 1980/81 met die bevordering na die FIRA-beker se eerste afdeling ’n groot sukses behaal. Tussen 1981 en 1983 het Duitsland tien wedstryde op dié vlak gespeel, waarvan hulle slegs dié teen die Sowjetunie kon wen, waarvolgens hulle weer na die tweede afdeling afgeskakel is. Ná die FIRA-beker 1983/84 het nog ’n afskakeling na die derde afdeling gevolg. Duitsland het dit vrygespring ná nog ’n herstrukturering ná die FIRA-beker 1984/85, toe die FIRA die tweede en derde afdeling saamgevat het. In 1984 is die DRV deur die Sowjetse beheerliggaam genooi vir ’n toernooi in Moskou teen die nasionale spanne van die Sowjetunie en Pole, asook die Sowjetse vakbondfederasie se keurspan; die Duitsers het al hul wedstryde verloor en in die laaste plek geëindig.
Olimpiese Somerspele 1956
Toewysing
Melbourne is op 28 April 1949 in Rome deur die Internasionale Olimpiese Komitee gekies as die gasheer vir die Olimpiese Somerspele in 1956. Ander kandidate was: Buenos Aires, Los Angeles, Detroit, Meksikostad, Chicago, Minneapolis, Philadelphia, San Francisco en Montreal.
Grondwet van Botswana
Agtergrond
Op 30 September 1966 het Botswana sy volle onafhanklikheid verklaar, en die premier is vervang deur 'n president wat deur die wetgewer verkies is (die Nasionale Vergadering) en uitvoerende magte gegee.
Olimpiese Somerspele 1956
Toewysing
Die stemming het as volg verloop:
Duitse nasionale rugbyspan
Gedurende die Duitse deling
Gedurende die Koue Oorlog het die DRV herhaaldelik na nouer bande met die Oos-Duitse rugbysport gestreef. Hulle het by die Duitse Gimnastiek- en Sportfederasie (Deutscher Turn- und Sportbund, DTSB), wat oorgeskik was aan die DRSV, meermale aangeklop vir toetswedstryde tussen albei nasionale spanne, wat deur die DTSB egter elke keer van die hand gewys is. Nadat ’n gesamentlike keurspan van BSG Lok Berlyn en BSG Post Berlyn in 1985 tydens ’n toernooi in Olomouc teen die Berlynse Sportklub gespeel het, het die DTSB sy geaffilieerde spanne verbied om aan internasionale toernooie met Wes-Duitse spanne deel te neem. In November 1988 het die DRV as 38 lid by die Internasionale Rugbyraad (IRR, sedert 2014 Wêreldrugby) aangesluit, waarvolgens Duitsland een jaar later aan die Rugbywêreldbeker 1991-kwalifisering kon deelneem. Hulle het hul enigste kwalifiseringswedstryd, wat deel was van die FIRA-beker 1989/90, op 17 September 1989 in Heidelberg teen Nederland met 6–12 verloor, waarmee hulle uitgeskakel is.
Olimpiese Somerspele 1956
Sporte
17 Olimpiese sportsoorte in 151 dissiplines is tydens die Spele beoefen. Tydens die Spele is 153 goue medaljes oorhandig. Daarbenewens is wedstryde in verskeie demonstrasiesporte beslis. • 4
Duitse nasionale rugbyspan
Ná die hereniging
Die laaste toetswedstryd voor die Duitse hereniging was in Julie 1990 weg in Windhoek teen die span van die onlangs onafhanklike Namibië en het in ’n swak 9–54-nederlaag geëindig. In Desember dieselfde jaar het die DRSV homself ontbind en die Oos-Duitse klubs het aangesluit by die DRV, wat tot die stigting van die Tweede Bundesliga gelei het. Aan die FIRA-beker 1990–1992 het Duitsland deelgeneem met ’n herenigde nasionale span, wat in die eerste vyf wedstryde daarin geslaag het om onoorwonne te bly. Ondanks ’n wegnederlaag teen België het hulle die eerste plek in hul groep behaal. Pleks van ’n gewone regstreekse bevordering na die FIRA-beker 1992–1994 se eerste afdeling moes Duitsland aan ’n kwalifisering deelneem. Op ’n oorwinning teen België het nederlae teen Rusland, Marokko en die Franse reserwespan gevolg, waarvolgens die span in die daaropvolgende fase nie om die titel meegeding het nie, maar om die sesde plek. Dit het hulle ná ’n nederlaag in die eerste wedstryd teen Tunesië, maar ook oorwinnings teen België, Marokko en Portugal bespreek. Die Duitsers het in Mei 1993 die Rugbywêreldbeker 1995-kwalifisering in die tweede rondte met oorwinnings teen Litaue en Letland begin. Een jaar later het hulle in die derde rondte egter swak nederlae teen beide Roemenië en Rusland gely.
Olimpiese Somerspele 1956
Stadions
24 sportplekke is tydens die Olimpiese Somerspele 1956 gebruik:
Duitse nasionale rugbyspan
Ná die hereniging
Die goeie resultaat in die FIRA-beker 1992–1994 se tweede fase het egter niks meegebring nie, aangesien die FIRA die Europese toernooi weereens herstruktureer het, waarvolgens Duitsland tydens die FIRA-beker 1994–1997 in die tweede afdeling aangebly het. Hul wenrekord was gebalanseerd: Op oorwinnings teen Tsjeggië en Denemarke het nederlae teen Georgië en Nederland gevolg, waarmee hulle die derde plek beklee het. Die jare van 1997 tot 1999 was ’n tyd van veranderinge in Europese rugby, aangesien FIRA homself onder die IRB as vastelandse beheerliggaam geskik en gelyktydig die nie-Europese lede ontslaan het. Buitendien het met Frankryk en Italië die twee sterkste spanne nie meer aan die Europese kampioenskappe deelgeneem nie. Om dié redes is ander toernooie beslis, wat nie as vastelandse kampioenskappe geag is nie. In die FIRA-toernooi 1996/97 se eerste rondte het die Duitsers in groep A na Spanje en België die derde plek beklee. Daarna het hulle om die negende plek meegeding, wat hulle ná oorwinnings teen Denemarke en Tsjeggië behaal het. Tydens die aansluitende Rugbywêreldbeker 1999-kwalifisering, wat in die wintersemester 1997/98 beslis is, kon die Duitsers die eerste rondte vryspring. In die tweede rondte het hulle eers Andorra en Tsjeggië geklop, maar toe teen beide Portugal en Spanje verloor, waarvolgens hulle met hul derde plek die volgende rondte misgeloop het.
Grondwet van Botswana
Agtergrond
'n Latere reeks wysigings aan die Grondwet het die aantal verkose lede van die Nasionale Vergadering en die grootte van die Ntlo ya Dikgosi vergroot. Verdere grondwetlike veranderings is in 1994 en 1997 aangebring.
Olimpiese Somerspele 1956
Deelnemende nasies
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui: • 4
Duitse nasionale rugbyspan
Ná die hereniging
Tydens die FIRA-toernooi 1998/99 het Duitsland sy wedstryde teen Tunisië, Luxemburg en België gewen, terwyl die wedstryd teen Joego-Slawië weens die Kosovo-oorlog afgelas moes word. Daarmee het die span sy groep gewen, waarmee hulle die Europese Nasiesbeker 1999/2000 se tweede afdeling gehaal het, die eerste toernooi van die Europese toernooi se nuwe formaat. Duitsland het die eerste wedstryd teen Oekraïne gewen, maar hulle het die ander wedstryde teen Rusland, Kroasië en Denemarke verloor. Ter geleentheid van die Duitse Rugbybond se 100ste verjaarsdag het die nasionale span op 12 Augustus 2000 op die Eilenriedestadion in Hannover te staan gekom teen die Barbarians, die wêreld se bekendste uitnodigingspan; dié wedstryd het in ’n 19–47-nederlaag geëindig. Die Europese Nasiesbeker 2001/02 was gelyktydig die Rugbywêreldbeker 2003-kwalifisering se tweede fase. Ná oorwinnings teen Denemarke en Letland, maar ook nederlae teen Swede en Pole het hulle die tweede plek behaal, waarmee hulle egter die volgende rondte misgeloop het. Ook tydens die Europese Nasiesbeker 2002–2004 het die Duitsers die tweede plek behaal.
Olimpiese Somerspele 1956
Deelnemende nasies
Vyf lande het aan die ruitersport-wedstryde in Stockholm deelgeneem, maar nie aan die Olimpiese Somerspele in Melbourne nie:
Duitse nasionale rugbyspan
Ná die hereniging
Die Europese Nasiesbeker 2004–2006 het gelyktydig as die Rugbywêreldbeker 2007-kwalifisering se eerste deel gedien. Duitsland het ná oorwinnings teen Moldowa, Luxemburg, Denemarke en Oostenryk die eerste plek in hul groep behaal en daarmee die derde rondte bespreek. Hulle het dit ná oorwinnings teen Malta, Serwië en Montenegro, Kroasië en België ook beklink. Daarna het die Duitsers teen Spanje om die bevordering na die eerste afdeling gespeel. Hulle het die tuiswedstryd in Heidelberg met 18–6 gewen. Die wegwedstryd in Madrid het egter in ’n 10–36-nederlaag geëindig, waarmee hulle uit die rugbywêreldbekerkwalifisering geskakel is. Daarmee is ook ’n wenreeks van nege wedstryde beëindig, tot op hede die Duitse nasionale span se langste wenreeks. Tydens die Europese Nasiesbeker 2006–2008 het Duitsland België, Moldowa, Oekraïne en Nederland ontmoet. Op twee wegnederlae teen die Moldawiërs en Belge het ses oorwinnings gevolg. Die Duitsers het die toernooi op die eerste plek afgesluit en hulle is sodoende na die eerste afdeling bevorder. Op 28 April 2007 het die tuiswedstryd teen Nederland op Rudolf-Kalweit-stadion in Hannover 8 123 toeskouers gelok, die hoogste gehoor vir ’n rugbywedstryd in Duitsland sedert die Tweede Wêreldoorlog.
Olimpiese Somerspele 1956
Boks
Daniel Wepener Bekker (swaargewig) en Henry Loubscher (ligweltergewig) wen bronsmedaljes.
Duitse nasionale rugbyspan
Mislukte saamwerking met die WRA
In Oktober 2007 het die Switsers-Duitse entrepreneur Hans-Peter Wild, die eienaar van die drankhandelsmerk Capri-Sun, die niewinsgewende WILD Rugby Academy – Stiftung zur Förderung des Rugbysports (WRA) gestig. Deur kennisoordrag sou rugby in Duitsland bevorder word en meer gewildheid verkry, waarvoor hy oor die jare heen sowat 20 miljoen euro belê het. Aanvanklik was die fokus op die ontwikkelling van junior- en massasport, vergesel deur verskeie skool- en klubprojekte. Deur doelgerigte ontwikkelingswerk sou die Duitse nasionale span by die wêreldklas aansluit. Aanvanklik is op die aanbly in die afdeling tydens die Europese Nasiesbeker 2008–2010 gemik, wat ook deel gevorm het van die Rugbywêreldbeker 2011-kwalifisering. Hierdie voorneme was egter moeilik, aangesien die eerste vyf wedstryde almal in nederlae geëindig het. Nogtans was daar ook vordering sigbaar, byvoorbeeld in ’n oorwinning tydens ’n vriendskaplike wedstryd teen Hongkong in November 2009. Met die erkenning van Sewesrugby as ’n Olimpiese sportsoort het die DRV nou ook federale ondersteuning geniet. Buitendien het die Bundeswehr ingestem, om agt tot tien spelers in sy sportbevorderingsgroep in te skryf. In die toernooi se verdere verloop het Duitsland weer al sy wedstryde verloor en is afgeskakel, waarvolgens die hoofafrigter Rudolf Finsterer ná tien jaar bedank het.
Grondwet van Botswana
Struktuur
Die grondwet is in 9 hoofstukke verdeel, elkeen bevat spesifieke dele, soos individuele regte en die delegering van uitvoerende magte.
Duitse nasionale rugbyspan
Mislukte saamwerking met die WRA
Onder sy opvolger Torsten Schippe het Duitsland die Europese Nasiesbeker 2010–2012 in afdeling 1B begin. Ná ’n teleurstellende eerste helfte van die toernooi, waartydens die span slegs een van sy vyf wedstryde kon wen, het hulle in die tweede helfte aansienlik verbeter en drie wedstryde gewen, waardeur hulle die toernooi in die vierde plek afgesluit het. Tydens die Europese Nasiesbeker 2012–2014 het die Duitsers alles in die stryd gewerp vir ’n bevordering na die afdeling 1A. Ondanks wegnederlae teen Pole en Moldowa het hulle daarin geslaag. Hulle het al die agt ander wedstryde gewen en die toernooi in die eerste plek afgesluit. Schippe het in April 2013 as hoofafrigter bedank en beroepsverpligtinge aangevoer. Hy is opgevolg deur sy adjunkafrigter, die Suid-Afrikaner Kobus Potgieter wat by die WRA aangestel was. Hierdie verbintenis was nou verwant aan die groter betrokkenheid van die WRA, wat deur die voormalige hoofafrigter Robert Mohr aangevoer is en van 2014 af die DRV se “premiumvennoot” was. As wenner van sy groep is Duitsland toegelaat om in die Rugbywêreldbeker 2015-kwalifisering se uitspeelwedstryd te speel. Op 10 Mei 2014 het die span weg teen Nederland te staan gekom en met 17–7 geseëvier. Twee weke later het hulle die kans gehad om teen Rusland vir die laaste uitspeelrondte te kwalifiseer. In Hamburg het hulle ietwat verrassend tot in die 77ste minuut met 20–17 voorgeloop, maar hulle het toe kort voor die wedstryd se einde twee drieë afgestaan en met 20–31 verloor, waarmee hulle uitgeskakel is.
Grondwet van Botswana
Die Republiek
Hierdie afdeling verklaar Botswana as 'n onafhanklike volk en definieer die openbare seël.
Duitse nasionale rugbyspan
Mislukte saamwerking met die WRA
Tydens die Europese Nasiesbeker 2014–2016 was hulle van voorneme om in die afdeling aan te bly. Die Duitsers het in Februarie en Maart 2015 al hul vyf wedstryde verloor en voorlopig die laaste plek beklee. Met finansiële bystand deur die WRA het hulle aan die einde van die jaar ’n kort toer na Suid-Amerika aangepak. Hulle het twee wegwedstryde teen Brasilië gespeel in Blumenau en São Paulo, wat hulle albei kon wen. Tydens die tweede helfte van die Europese Nasiesbeker in Februarie en Maart 2016 het die Duitsers swak nederlae teen Georgië, Rusland en Roemenië gely, maar hulle kon ook Portugal klop en het teen Spanje gelykop gespeel, waarvolgens hulle met hul vyfde plek in die hoogste afdeling aangebly het. Tydens die 2016 eindjaarrugbytoetsreeks het hulle Uruguay en twee keer Brasilië gehuisves, en kon al drie wedstryde wen. In die eerste wedstryd tydens die Europese Rugbykampioenskap 2016/17 het die Duitsers in Offenbach am Main ’n verrassende 41–38-oorwinning teen Roemenië aangeteken. Hulle is weer deur Georgië, Spanje en Rusland verslaan, maar hulle kon België klop en het in die eerste afdeling aangebly.
Olimpiese Somerspele 1956
Fietsry
Alfred Swift wen brons in die 1 km tydtoets op die baan.
Duitse nasionale rugbyspan
Mislukte saamwerking met die WRA
Naas die WRA het Hans-Peter Wild ook die Heidelbergse Roeiklub ondersteun, wat vir die Europese Rugby-uitdaagbeker gekwalifiseer het. In Junie 2017 het hy ook die Paryse tradisionele klub Stade Français oorgeneem. Die Europese Professionele Klubrugby, wat toesig hou oor die Europese Bekertoernooie, het daarop aangedring, dat hy weens ’n moontlike belangebotsing van een tan die twee klubs afstand doen, waarna hy Stade Français gekies het. ’n Kort rukkie later het die sedert ’n geruime tyd aanhoudende konflik tussen Wild en die beheerliggaam oor die nasionale span se bemarking geëskaleer, waarvolgens die WRA in Augustus die vennootskap met die beheerliggaam beëindig het. Vir die nasionale span het dit ingrypende gevolge gehad, aangesien amper al die spelers en afrigters by die WRA aangestel was en in die Rugby-Bundesliga vir die Heidelbergse Roeiklub gespeel het. Uit solidariteit met Wild, wat op ’n meer professionelle beheerliggaam aangedring het, het hulle in November begin staak. Die DRV moes op kort kennisgewing ’n heeltemal nuwe span saamstel. Dié span was tydens die Europese Rugbykampioenskap 2018, wat saam met die vorige jaar se toernooi ook in aanmerking gekom het vir die Rugbywêreldbeker 2019-kwalifisering, heeltemal oorlaai en het al hul vyf wedstryde swak verloor, hoewel hulle met die Uruguaan Pablo Lemoine ’n internasionaal ervare voorlopige afrigter kon aanstel. Wild het die beheerliggaam van “diepste amateurisme” en ’n gebrek aan wil en vaardighede beskuldig. Hy moes glo selfs die DRV met 80 000 euro help om dit teen bankrotskap te beskerm. Wild het die WRA in Junie 2018 gelikwideer, en hy het ook die beplande uitbreiding van die opvoedingsentrum in Heidelberg gekanselleer.
Grondwet van Botswana
Beskerming van fundamentele regte en vryhede van die individu
Hierdie afdeling definieer die regte van die burgers. Dit begin deur te sê dat elkeen van regte verseker is, ongeag ras, geloof of geslag. Dit is soos volg: "(a) lewe, vryheid, veiligheid van die persoon en die beskerming van die wet; (b) vryheid van gewete, van uitdrukking en van vergadering en assosiasie; en (c) beskerming vir die privaatheid van sy of haar huis en ander eiendom en van die ontneming van eiendom sonder vergoeding, sal die bepalings van hierdie hoofstuk van krag word met die doel om beskerming te verleen aan die regte en vryhede onderhewig aan die beperkinge van die beskerming soos vervat in daardie bepalings, synde beperkings wat ontwerp is om te verseker dat die genot van genoemde regte en vryhede deur enige individu nie die regte en vryhede van ander of die openbare belang benadeel nie.'
Duitse nasionale rugbyspan
Verdere ontwikkeling
Drie maande ná die einde van die Europese Rugbykampioenskap 2018 het die Duitsers die onverwagte kans gehad om wel vir die Rugbywêreldbeker 2019 te kwalifiseer. Nadat die nasionale rugbyspanne van België, Roemenië en Spanje tydens hul kwalifiseringsrondtes ontoelaatbare spelers ingespan het, is hulle op 15 Mei 2018 deur Rugby Europa vir elke wedstryd met hierdie spelers beboet met puntaftrekking. Vervolgens het Rusland onmiddellik vir die Rugbywêreldbeker 2019 gekwalifiseer, terwyl Duitsland, ondanks redelik hoë nederlae, die volgende rondte gehaal het. Die gereelde spelers het op baie kort kennisgewing na die nasionale span teruggekeer en hulle ’n 16–13-oorwinning teen Portugal in Heidelberg laat aanteken. In die daaropvolgende uitspeelwedstryd het die Duitsers Samoa ontvang. Die meermalige rugbywêreldbekerdeelnemer het aan sy status as gunsteling voldoen; hulle het die tuiswedstryd in Apia en die wegwedstryd in Heidelberg maklik gewen. Vervolgens kon Duitsland slegs vir die hooftoernooi kwalifiseer tydens die uitspeelrondte, wat in November 2018 in Marseille beslis is. In voorbereiding daarop het die DRV die Engelse Mike Ford as nuwe hoofafrigter aangestel. Die Duitsers kon die gunsteling Hongkong met 26–9 klop. Met die daaropvolgende 10–29-nederlaag teen Kanada is hulle egter uitgeskakel. Ná die 43–6-oorwinning teen Kenia in die laaste wedstryd kon hulle nietemin die toernooi in die tweede plek afsluit.
Grondwet van Botswana
Burgerskap
Hierdie artikel is uit die grondwet herroep.
Hargeisa
Hargeisa ook Hargeysa (Somalies Hargaysa, Arabies هرجيسا) ) is die hoofstad van die omstrede gebied Somaliland en van die streek Maroodi Jeex in Somalië. Dit volg Burco op as die hoofstad van die Britse Somaliland Protektoraat in 1941. Hargeisa is die grootste stad in Somaliland, en het ook gedien as die hoofstad van die Isaaq Sultanaat gedurende die middel tot laat 19de eeu.  Die stad het 1 300 000 inwoners in 2010 gehad en het 'n oppervlakte van 86 666 km².
Hargeisa is gestig as 'n water- en handelsstop tussen die kus en die binneland deur die Isaaq Sultanaat. Aanvanklik het dit gedien as 'n waterput vir die groot vee van die Eidagale-stamme wat in die spesifieke streek bewoon het en later deur die huidige stamme van Hargeisa verbind is. In 1960 het die Somaliland-protektoraat onafhanklikheid van die Verenigde Koninkryk verkry en soos geskeduleer dae later met die Trustgebied van Somaliland (voormalige Italiaanse Somaliland) verenig om die Somaliese Republiek op 1 Julie te vorm.
Hargeisa is geleë in 'n vallei in die Galgodon (Ogo) hooglande en sit op 'n hoogte van 1,334 m. Die stad is die tuiste van rotskuns uit die Neolitiese Omwenteling en is ook 'n kommersiële spilpunt vir onder meer kosbare klipsnywerk, konstruksie, kleinhandeldienste en handel.
Klimaat
Hargeisa het 'n warm semi-droë klimaat (Köppen-klimaatklassifikasie: BSh). Die stad beskik oor die algemeen oor baie warm winters en warm somers. Ten spyte van sy ligging in die trope, as gevolg van die hoë hoogte ervaar Hargeisa selde baie warm of baie koue weer, 'n eienskap wat selde in semi-droë klimate gesien word. Die stad kry die grootste deel van sy reën tussen die maande April en September, gemiddeld net meer as 400 millimeter reënval jaarliks. Gemiddelde maandelikse temperature in Hargeisa wissel van 18 ° C in die maande Desember en Januarie tot 24 ° C  in Junie.
Demografie
Volgens die UNDP het die stad in 2005 'n bevolking van 560 028 gehad terwyl Hargeisa volgens die CIA-feiteboek 'n bevolking van ongeveer 760 000 vanaf 2015 beraam het. Vanaf 2019 word beraam dat Hargeisa 'n bevolking van 1,2 miljoen het. Die stedelike gebied beslaan 75 vierkante kilometer, met 'n bevolkingsdigtheid van 12 600 inwoners per vierkante kilometer (33 000 / vierkante myl).
Ekonome
Hargeisa is die finansiële spilpunt vir baie entrepreneuriese industrieë wat wissel van finansies, kleinhandel, invoer/uitvoer pakhuise tot edelstene, konstruksie, voedselverwerking, tekstiele en veehandel.
In Junie 2012 is die Vennootskapfonds vir die private sektor in Somaliland by Hargeisa se Ambassador Hotel bekendgestel. Deel van die groter Partnership for Economic Growth-program, sal die inisiatief sien dat $900 000 USD aan 13 private plaaslike besighede toegeken word, sowel as die skepping van 250 nuwe voltydse werksgeleenthede, waarvan die helfte vir die jeug en een derde vir vroue geoormerk moet word. Die fonds sal na verwagting werksgeleenthede vir 1 300 entrepreneurs verbeter deur verbeterde produkverspreiding en belegging in nuwe tegnologieë en verwerkingsfasiliteite. Geskiktheid word bepaal deur 'n mededingende en deursigtige keuringsproses onder toesig van die Vennootskap-program, die Somaliland Kamer van Koophandel en regeringsamptenare.
Grondwet van Botswana
Die Uitvoerende gesag
Hierdie afdeling omskryf die uitvoerende tak, insluitend die president, vise-president en die kabinet.
Selatirivier
Die Selatirivier (ook plaaslik Ga-Selatirivier genoem) is 'n sytak van die Olifantsrivier in Limpopo, Suid-Afrika.
Grondwet van Botswana
Die president
Die President is die uitvoerende hoof van die staat. Die President word verkies tot die amp deur lede van die Nasionale Vergadering. Hierdie lede noem op die stemming wie hulle as president sal steun as hulle verkies word, en na die verkiesing tot die Nasionale Vergadering stem vir wie hulle aangedui het dat hulle tot president sal verkies. Die President het die volgende vereistes: (a) is 'n burger van Botswana deur geboorte of afkoms; (b) die ouderdom van 30 jaar bereik het; en (c) bevoeg is om tot lid van die Nasionale Vergadering verkies te word. Die presidentstermyn is tot tien jaar beperk, of hoe lank die president ook in die Nasionale Vergadering beklee.
Selatirivier
Oorsprong
Die Selatirivier ontspring op die ruwe westelike hange van die Wolkberge, 'n deel van die Strydpoortberge, omtrent 20 km suidoos van Tzaneen.
Roete en takke
Ná dit ontspring het in hierdie hoë reënvalgebied, vloei die rivier meestal ooswaarts vir 140 kilometer, deur landelike nedersettings en wildreservate, voordat dit sowat 7 kilometer suid van Phalaborwa by die Olifantsrivier aansluit. .
Grondwet van Botswana
Die president
Die uitvoerende mag van Botswana berus uitsluitlik in die President. Die President is ook die bevelvoerder van die gewapende magte. Die president het ook die mag om 'n persoon wat skuldig bevind is aan 'n misdaad te vergewe.
Duitse nasionale rugbyspan
Verdere ontwikkeling
Tydens die Europese Rugbykampioenskap 2019 het die Duitsers al hul vyf wedstryde verloor, waarvolgens hulle op 15 Junie 2019 in die relegasie teen Portugal moes speel. In Frankfurt het hulle ’n 32–37-nederlaag gely en is vervolgens afgeskakel. Gevolglik het die beheerliggaam, wat steeds finansieel siek was, in September 2019 die hoofafrigter Ford tydelik vervang deur die voormalige nasionale spelers Mark Kuhlmann en Alexander Widiker. Reeds in Januarie 2020 is altwee deur die Suid-Afrikaners Melvine Smith en Byron Schmidt vervang, toe in September dieselfde jaar Kuhlmann as hoofafrigter aangestel is. As gevolg van die baie veranderinge is die afwaartse neiging ook in die laer Rugby Europa Trofee 2019/20 voortgesit. Op ’n oorwinning het twee nederlae gevolg (waaronder vir die eerste keer teen Switserland), voordat die toernooi in Maart 2020 weens die wêreldwye Covid-19-pandemie afgelas moes word. Die internasionale speelprogram is toe tot in Oktober 2021 gekniehalter. Tydens die Rugby Europa Trofee 2021/22 het Duitsland slegs die derde plek behaal, maar baat gevind by ’n herstrukturering van die toernooi, waarvolgens hulle in die 2022/23-seisoen kon deelneem aan die Europese Rugbykampioenskap, waartydens die span die sesde plek onder agt deelnemers beklee het.
Selatirivier
Roete en takke
Die Selatirivier se grootste sytakke is die Ngwabitsi- en Mulatiriviere, beide sluit van regs af aan.
Gott fähret auf mit Jauchzen, BWV 43
Gott fähret auf mit Jauchzen, BWV 43, is 'n kantate van Johann Sebastian Bach.
Duitse nasionale rugbyspan
Trui, kenteken en bynaam
Duitsland speel tradisioneel in ’n swart trui met swart broeke en swart sokkies. Hul alternatiewe trui is wit met wit broeke en wit sokkies.
Die huidige truiverskaffer is die Italiaanse sportuitruster Macron en die truiborg is die Duitse logistieke maatskappy DHL. Die beheerliggaam se kenteken verskyn op die regterbors, die truiverskaffer se kenteken links en die borgkenteken in die middel.
Die beheerliggaam Duitse Rugbybond se kenteken toon die woord rugby met die belettering Deutscher Rugby Verband in Duitse onder die nasionale kleure swart-rooi-goud, met die afkorting DRV links aan in ’n gestileerde rugbybal. Die nasionale span se bynaam is “swart arende” (Schwarze Adler), ontleen aan die wapendier van die land, die Bondsarend.
Olimpiese Somerspele 1956
Swem
Die Suid-Afrikaanse vrouespan wen die bronsmedalje in die 4x100 m vryslag aflos.
Selatirivier
Roete en takke
In die droë seisoen is die rivierbeddding van die Selati ook droog vir die grootste deel van sy lengte. Die Selatirivier is erg besoedel in sy onderste lope te danke aan die mynbedrywighede in Phalaborwa.
Duitse nasionale rugbyspan
Tuisstadions
Duitsland se tuiswedstryde word oorwegend in die rugbyvestings Hannover en Heidelberg gespeel. In die Hannoverse Rudolf-Kalweit-stadion en die Heidelbergse Fritz-Grunebaum-sportpark is ongeveer dieselfde aantal tuiswedstryde gespeel, baie meer as in al die ander Duitse stede.
Olimpiese Somerspele 1956
Getal medaljes
[[Lêer:1956 Summer Olympic games countries.png|duimnael|400px|Kaart van deelnemende nasies in 1956:
Duitse nasionale rugbyspan
Aanhangersklub
Op 10 Mei 2013 is in die Heidelbergse Duitse Rugbysportmuseum die niewinsgewende vereniging Freunde der deutschen Rugby-Nationalmannschaft e.V. gestig en ’n raad van drie lede gekies. Dié vereniging ondersteun die Duitse Rugbybond se nasionale spanne (mans, o/19 en o/23) se sportiewe aktiwiteite in die nie-Olimpiese vyftienrugby op verskeie maniere. Dit samel fondse in deur lidmaatskapfooie, skenkings en borgskapondersteuning om hierdie spanne te help finansier wat betrokke is by die Rugby Europa en Wêreldrugby-toernooie.
Olimpiese Somerspele 1956
Getal medaljes
Gasheerstad Melbourne
Brakpan
Brakpan is 'n groot myndorp in Gauteng, Suid-Afrika met goud- en uraanmyne. Die dorp het munisipale status verkry in 1919. Die myners van Brakpan het deelgeneem aan die 1922-staking. Die naam is die eerste keer in die 1880's gebruik weens die nabyheid van 'n seisoenale meer wat jaarliks opgedroog het en 'n "brak pan" geword het.
Grondwet van Botswana
Die vise-president
Die vise-president word deur die president gekies uit die lede van die Nasionale Vergadering. Die vise-president neem oor as president wanner die president nie weens hul siekte, dood of om ander redes nie hul pligte kan nakom nie.
Brakpan
Geskiedenis
Die eerste aktiwiteit wat mense na die omgewing gelok het was die steenkoolmyn wat deur die Britte in bedryf gestel is in die 1880's. 'n Groot steenkoolaangedrewe kragstasie het gevolg. 'n Tremlyn na Johannesburg is aangelê om die kragstasie te bedien.
Duitse nasionale rugbyspan
Toetswedstryde
Duitsland het 162 van sy 340 toetswedstryde gewen, ’n wenrekord van 47,65%. Duitsland se statistieke in toetswedstryde teen al die lande, in alfabetiese volgorde, is soos volg (korrek in Maart 2023):
Brakpan
Geskiedenis
Die Hoofrifweg (Main Reef Road) het Brakpan verbind aan al die ander myndorpe in die Witwatersrand. Brakpan was van 1914–1919 'n buurt van Benoni. Die dorp het geleidelik sy status as belangrike myndorp verloor, omdat die omliggende myne se opbrengste laer en kostes hoër geword het. Baie Britse inwoners het geëmigreer tydens die apartheidsera wat plek gemaak het vir Afrikanerboere wat hul heenkome aan die Rand kom soek het.
Olimpiese Somerspele 1956
Getal medaljes
Ruitersport-wedstryde in Stockholm]] Hier is die top tien lande wat medaljes by die Spele verower het:
Brakpan
Meer onlangs
Uitbreidings aan die dorp in die vroeë 1990's en die opening van 'n kasino te Carnival City, het nie veel bygedra om die konserwatiewe beeld van die dorp te verander nie.
Département
Elke département was naastenby ewe groot en is verder verdeel in arrondissements en kantons. Aan die hoof van die administrasie was 'n prefek. Gewoonlik kon elkeen van die bewoners die prefektuur binne 'n dagreis bereik.
Brakpan
Meer onlangs
Tsakane is 'n groot township-area, met 136 000 inwoners in 2011, wat deel van Brakpan vorm. Sedert 2000 vorm Brakpan deel van die Ekurhuleni Metropolitaanse Munisipaliteit.
Département
Met die skepping van die départements het Abbé Emanuel Joseph Sieyès (wat ook die nuwe grondwet uitwerk) en die Assemblée Nationale (wat Sieyès se planne in 1789 goedkeur) beoog om die historiese teenstellings tussen die ou provinsies van die monargistiese ancien régime uit die weg te ruim. Hierdie maatreël was gegrond op die rasionale denke van die verligting en die idee van 'n Franse eenheidstaat.
Vandag is daar 100 départements wat oorwegend na riviere genoem is; die ou provinsies bly voortleef as streekname.
Die meeste départements het 'n oppervlakte van tussen 4 000 en 8 000 vierkante kilometer en 'n bevolking van tussen 'n kwartmiljoen en een miljoen. Gironde is die grootste département met 10 000 vierkante kilometer, die stad Parys die kleinste met net 105 vierkante kilometer (sy voorstede maak deel uit van ander départements). Die département Nord het die grootste inwonertal met meer as 2,5 miljoen mense, terwyl slegs 74 000 mense in die yl bevolkte Lozère woon. Die 18 Franse Régions en 101 Départements:
Duitse nasionale rugbyspan
Wêreldbekerrekord
Duitsland kon tot dusver nog nie vir ’n rugbywêreldbekertoernooi kwalifiseer nie.
Grondwet van Botswana
Die vise-president
Die vise-president is tweede-in-kommandant vir die president en voer die missies van die president uit.
Duitse nasionale rugbyspan
Olimpiese Spele
Vyftienrugby was slegs vier keer ’n Olimpiese sportsoort. Tydens die eerste toernooi het die Duitse span die tweede plek behaal.
Grondwet van Botswana
Die kabinet
Die kabinet bestaan uit die president, die vise-president en hoogstens ses ministers wat deur die president uit die Nasionale Vergadering aangewys word. Die ministers in die kabinet is verantwoordelik om die president te adviseer rakende die beleid van die regering.
Duitse nasionale rugbyspan
Europese Rugbykampioenskap
Die Duitse nasionale span neem sedert 1952 aan die Europese Rugbykampioenskap deel, meestal in die tweede afdeling. Hulle het sedertdien nog nie ’n toernooi gewen nie en twee keer in die derde plek geëindig.
Grondwet van Botswana
Parlement
Hierdie afdeling beskryf sowel die Nasionale Vergadering as die Ntlo ya Dikgosi wat saam die parlement van Botswana vorm.
Duitse nasionale rugbyspan
Ander toetswedstryde
In teenstelling met die meeste ander rugbynasies het die Duitsers gedurende die amateurtydperk min oorsese toere onderneem. Deesdae is toetswedstryde teen die spanne van die Suidelike Halfrond tweekeer per jaar moontlik. Gedurende Juniemaand se midjaarrugbytoetsreeks reis Duitsland na die Suidelike Halfrond en gedurende Novembermaand se eindjaarrugbytoetsreeks tree Duitsland as gasheer op. In teenstelling met die meeste ander rugbylande speel Duitsland nie vir enige trofee teen sy opponente nie.
Grondwet van Botswana
Nasionale Vergadering
Die parlement bestaan uit die president en die nasionale vergadering. Die president is 'n stemgeregtigde lid van die Nasionale Vergadering. Daar is nog 57 verkose lede van die Nasionale Vergadering. Daar is ook 'n speaker van die Vergadering wat deur die lede van die Vergadering verkies word, maar nie noodwendig self 'n lid van die vergadering hoef te wees nie. Daar is ook 'n adjunkspeaker wat deur die Vergadering verkies word.
Duitse nasionale rugbyspan
Huidige span
Die volgende spelers het Duitsland se span gevorm tydens die Europese Rugbykampioenskap 2020:
Spelerstatistieke
Vervolgens die belangrikste statistieke van Duitsland se spelers. Die spelers wat met * gekenmerk is, is nog aktief en kan hul statistieke verbeter.
Grondwet van Botswana
Nasionale Vergadering
Botswana is verdeel in die aantal kiesafdelings waar hulle parlementslede het, sodat elke distrik een lid na die Vergadering stuur. Mense in Botswana kan stemgeregtig wees as hulle 18 jaar oud is en vir 12 agtereenvolgende maande in Botswana woon.
Sandveldaalwyn
Die Sandveldaalwyn (Aloe framesii) is 'n aalwyn wat endemies aan die Wes-Kaap en die Noord-Kaap is en kom voor aan die kus vanaf Port Nolloth tot by Saldanhabaai.
Grondwet van Botswana
Ntlo ya Dikgosi
Benewens 'n parlement het Botswana ook 'n Ntlo ya Dikgosi. Die Ntlo ya Dikgosi dien as 'n raadgewende liggaam vir die parlement van Botswana. Hierdie liggaam bestaan uit 33 tot 35 lede. Om in aanmerking te kom om lid te word, moet u 21 jaar oud en 'n burger wees. Daar is soortgelyke diskwalifiserende voorwaardes vir hierdie liggaam as vir die Nasionale Vergadering. Die lid word vir vyf jaar termyn aangewys. Geen lid mag aan partypolitiek deelneem nie, en baie lede is stamhoofde. Hierdie liggaam het geen wetgewende bevoegdheid nie, insluitend goedkeuring of vetoreg nie, maar gee raad aan die Parlement oor wetsontwerpe en maatreëls. Die mag wat die liggaam het, is om lede van die regering op te roep om daarvoor te verskyn.
Die Regspraak
Hierdie afdeling beskryf die verskillende dele van die regbank in Botswana, insluitend die Hooggeregshof, die Appèlhof en die Regterlike Dienskommissie.
Hooggeregshof
Die hooggeregshof in Botswana tree op as die hoogste regsbron, waarin die hof onbeperkte oorspronklike bevoegdheid het om enige sake te verhoor. Die hof het 'n hoofregter sowel as 'n aantal ander regters waarin die getal deur die parlement bepaal word. Die Hoofregter word aangewys deur die President, sowel as al die ander Justisies, maar dit kan deur die Parlement aan die President in kennis gestel word. Om gekwalifiseerd te wees om 'n regter by hierdie hof te wees, moes u 'n regter gewees het, 'n prokureur gewees het, 'n regsprofessor met 'n regsgraad was, of 'n hooflanddros gewees het. Aanstellings in hierdie hof is totdat die persoon die ouderdom van 70 jaar oud is. Die enigste ander rede waarom 'n regter die hooggeregshof sou verlaat, is as die parlement besluit dat die persoon nie meer in staat is om sy pligte behoorlik uit te voer nie.
Die Hooggeregshof het die gesag om die grondwet te interpreteer. As daar meningsverskille bestaan oor enige interpretasie, word die onenigheid deur die Hooggeregshof besleg.
Hof van Appèl
Die appèlhof het die reg om enige saak in Botswana te verhoor waarin een party appèl aangeteken het teen die beslissing wat bevind is. Hierdie hof bestaan uit 'n president van die appèlhof, 'n aantal ander regters en die geheel van die hooggeregshof. Soos die Hooggeregshof, word die President deur die President aangewys, net soos die ander regters, met die advies van die Parlement. Om gekwalifiseerd te wees, moes 'n persoon 'n regter, prokureur of regsprofessor gewees het. Soos met die Hooggeregshof, word 'n persoon aangestel tot die ouderdom van 70, wat die parlement nie in staat stel om tydens hul ampstermyn onbevoeg te wees nie.
Die Staatsdiens
Hierdie afdeling bevat reëls en regulasies rakende staatsdiens. Hierdie afdeling bepaal dat alles wat nie in die grondwet of deur 'n parlementswet vermeld word nie, onder die president se jurisdiksie val. Daar sal ook 'n staatsdienskommissie bestaan van 2-4 lede wat 3 jaar termyn dien. Hierdie kommissie verhoor alle appèlle van staatsamptenare wat uit hul pos verwyder is en graag daarna wil terugkeer. As iemand nie saamstem met die beslissing van hierdie kommissie nie, kan hy regstreeks by die President appelleer. Die president word toegelaat om mense aan te stel of te verwyder na: van ambassadeur, hoë kommissaris, sekretaris van die kabinet, prokureur-generaal, direkteur van openbare vervolging, permanente sekretaris, kommissaris van polisie, en f. enige ander superskaal kantoor. Hierdie afdeling bepaal ook vyf jaar hernubare voorwaardes vir die direkteur van openbare vervolging, asook 'n ouderdomsperk van 60 jaar vir die direkteur van openbare vervolging en die ouditeur-generaal. Laastens beskerm hierdie afdeling die bestaande pensioene vir persone wat pensioen ontvang voor die totstandkoming van die Grondwet.
Finansies
Hierdie afdeling beskryf die verskillende finansiële reëls. Dit begin met die oprigting van 'n konsolidasiefonds waarin alle inkomste wat deur die land gemaak word, in een fonds gekombineer sal word. Die parlement reguleer die gebruik van hierdie fonds. Gebeurlikheidsfondse kan ook in noodgevalle deur die Parlement geskep word om dit makliker te maak om fondse buite die Konsolidasiefonds te gebruik. Daar is 'n posisie van die Ouditeur wat verantwoordelik is vir die land se rekeninge.
Die laaste deel van die Grondwet bevat drie hoofidees. Eerstens stel dit 'n proses vir 'n amptenaar om te bedank uit hul amp. Tweedens lui dit dat iemand heraangestel kan word in 'n amptenaar van die amptenaar, tensy dit uitdruklik nie deur die Grondwet of die Parlementswet toegelaat word nie. Derdens definieer dit verkorte weergawes van frases wat gebruik word soos "Vergadering" vir die Nasionale Vergadering.
Duitse nasionale rugbyspan
Spelerstatistieke
(Korrek teen: Augustus 2021)
Afrigters
Die volgende persone het al as hoofafrigters van die Duitse nasionale rugbyspan gedien:
George C. Scott
George Campbell Scott (18 Oktober 1927 – 22 September 1999) was ’n Amerikaanse verhoog- en rolprentakteur, rolprentregisseur en -vervaardiger. Hy was veral bekend vir sy teaterwerk en vir die vertolking van generaal Buck Turgidson in Dr. Strangelove or: How I Learned to Stop Worrying and Love the Bomb (1964), generaal George S. Patton in die prent Patton (1970) en van Ebenezer Scrooge in A Christmas Carol (1984).
Hy was die eerste akteur wat ’n Oscar van die hand gewys het (in 1971 vir Patton) nadat hy gewaarsku het hy sal dit doen op filosofiese gronde. Hy het ook in 1962 die Oscar-benoeming vir sy spel in The Hustler van die hand gewys. Nadat hy dit wel in 1971 gewen het, het hy gesê die "hele ding is ’n verdomde vleisparade. Ek wil glad nie deel daarvan wees nie."
Nouveau Réalisme
Die term Nouveau Réalisme word gebruik om die werk en styl van ŉ kunstenaarsgroep wat in 1960 gevorm is, te benoem. Die doel van die groep was om die identiteit van alledaagse voorwerpe in die moderne samelewing te analiseer deur dit in 'n vreemde omgewing te plaas, dit effens te verander of dit gedeeltelik tot niet te maak sodat die voorwerp uiteindelik feitlik onherkenbaar is.
Die term Nouveau Réalisme is vir die eerste keer deur die Franse kritikus Pierre Restany (geb. 1930) gebruik in die beweging wat later onder die naam bekend sou staan, se eerste manifes (1960), wat bekend gemaak is pas voor 'n uitstalling van werk deur Yves Klein, Jean Tinguely, Raymond Hains, Arman, Jacques de la Villeglé en Francois Dufrêne by die Galleria Apollinaire in Milaan.
Die kunstenaars het beset dat hulle dieselfde belangstellings gedeel het en dat die beweging baie sterker sou wees indien hulle saam in een groep sou optree. So is die Nouveau Réalisme dan ook op 27 Oktober 1960 aan huis van Yves Klein gestig.
Afgesien van bogenoemde kunstenaars het Daniel Spoerri en Martial Raysse ook tot die beweging behoort en Niki de Sant Phalle (geb. 1930), Gérard Deschamps (geb. 1937) en Christo het hulle later ook aangesluit. Elke lid van die Nouveau Réalisme het op 'n unieke manier geprobeer om alledaagse voorwerpe te analiseer. Arman (= Pierre Fernandez, geb. 1928) wou die wese van 'n voorwerp deurgrond deur opeenstapelings (akkumulasies) van betrokke voorwerpe te maak.
Christo se projekte het al hoe groter geword: in 1969 het hy 1,5 km van die Australiese kusstrook met 90 000 m2 polipropileenweefsel laat bedek (Little Bay-projek). Dit het 17 000 werkure geneem om die projek af te handel. Daniel Spoerri (geb. 1930) het met die "tableaux-pièges" of "eat art" begin deur onafgedekte ta1els na ŉ maaltyd net so te behou en dit as kunswerk uit te stal. Raymond Hains (geb. 1926), Francois Dufrêne (geb. 1930) en Jacques de la Villegl" (geb. 1926) het decollages gemaak.
'n Decollage bestaan uit verskillende plakkate wat geskeur en oor mekaar geplak is. Die van Hains het 'n sterk polities-satiriese inslag gehad. Martial Raysse (geb. 1936) het ŉ skynwêreld geskep - 'n werklikheid wat nie werklik is nie - met behulp van plastiekblomme, lewensgrootte foto's wat in helder kleure geverf is en waar die figure van vals wimpers, neonligte vir monde, ensovoorts, voorsien is. Jean Tinguely (geb. 1925) se nie-produktiewe masjiene het die skoonheid van beweging as sodanig beklemtoon, maar dit was in sommige gevalle selfvernietigend.
Die Nouveaux Réalistes het verskeie groeptentoonstellings gehou, onder meer die "40˚ au-dessus de Dada" (1961, Galerie J, Parys), waarvoor Restany 'n tweede manifes geskryf het. In 1962 het hulle saam met die sogenaamde Amerikaanse Pop Art-kunstenaars in New York uitgestal. Albei kunsstrominge bemoei hulle met voorwerpe uit die alledaagse werklikheid, maar die Pop Art reproduseer die voorwerpe soos dit in werklikheid daar uitsien, terwyl die Nouveau Réalisme die voorwerp gebruik en die identiteit daarvan verander of verlore laat gaan.
'n Derde manifes (1963) van Restany waarin hy skryf dat die Nouveau Réalisme nie 'n spesiale groep of styl verteenwoordig nie maar 'n vrye beweging is, het die einde van die kollektiewe aktiwiteite van die groep - wat inderdaad ook in November 1970 amptelik ontbind is – beteken.
Limonium depauperatum
Limonium depauperatum (Boiss.) R.A.Dyer is 'n laventelbosspesie, endemies aan Suid-Afrika wat op die SANBI-rooilys as bedreigde spesie (EN) gelys is.
Grædstrup
Grædstrup is ’n plek in die Deense Midde-Jutlandstreek in die Horsens-munisipaliteit. Dit het 222 inwoners (2008).